ᱤᱥᱟ ᱫᱮᱣᱞ

ᱤᱥᱟ ᱫᱮᱣᱚᱞ ᱫᱚ ᱢᱤᱫ ᱥᱤᱧᱚᱛ᱾ᱭᱟᱹ ᱢᱚᱰᱮᱞ ᱟᱨ ᱮᱠᱴᱨᱮᱥ ᱠᱟᱱᱟᱭ ᱾ ᱩᱱᱤ ᱫᱚ ᱵᱟᱹᱲᱛᱤ ᱠᱟᱛᱮ ᱦᱤᱱᱫᱤ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱼᱟ ᱾ ᱮᱠᱴᱚᱨ-ᱨᱟᱡᱽᱟᱹᱭᱩᱨᱮᱛ ᱫᱷᱚᱨᱢᱮᱱᱫᱽᱨᱚ ᱟᱨ ᱦᱮᱢᱟ ᱢᱟᱞᱤᱱᱤ ᱦᱚᱯᱚᱱ ᱮᱨᱟ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱟᱹᱦᱤᱛ ᱒᱐᱐᱒ ᱨᱮ "ᱠᱚᱭᱤ ᱢᱮᱨᱮ ᱫᱤᱞ ᱥᱮ ᱯᱩᱪᱷᱮ" (Koi Mere Dil Se Poochhe) ᱯᱩᱭᱞᱩ ᱫᱷᱟᱣ ᱮ ᱯᱟᱴ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱯᱷᱤᱞᱢ ᱞᱟᱹᱜᱤᱫ ᱛᱮ ᱱᱟᱶᱟ ᱟᱨ ᱥᱚᱨᱮᱥ ᱮᱠᱴᱨᱮᱥ ᱞᱮᱠᱟᱛᱮ ᱯᱷᱤᱞᱢᱯᱷᱮᱭᱟᱨ ᱥᱤᱨᱯᱷᱟᱹ (Filmfare Award for Best Female Debut) ᱦᱚᱸᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ 

ᱯᱩᱭᱞᱩ ᱡᱤᱭᱚᱱ
ᱤᱥᱟ ᱫᱮᱣᱚᱞ ᱫᱚ ᱒ ᱱᱚᱵᱷᱮᱢᱵᱚᱨ ᱑᱙᱘᱑ ᱥᱟᱹᱦᱤᱛ ᱨᱮ ᱢᱩᱢᱵᱟᱭ (ᱥᱮᱫᱟᱭᱟᱜ ᱵᱚᱢᱵᱮ) ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱵᱚᱞᱤᱣᱩᱰ ᱮᱠᱴᱚᱨ ᱫᱷᱚᱨᱢᱮᱱᱫᱽᱨᱚ  ᱟᱨ ᱦᱮᱢᱟᱢᱟᱞᱤᱱᱤ ᱛᱤᱠᱤᱱᱤᱡ ᱢᱟᱨᱟᱝ ᱠᱩᱲᱤ ᱠᱟᱱᱟᱭ ᱾ ᱟᱡ ᱠᱷᱚᱱ ᱦᱩᱰᱤᱧᱤᱡ ᱠᱩᱲᱤ ᱜᱤᱫᱽᱨᱟᱹ ᱫᱚ "ᱟᱦᱟᱱᱟ" ᱧᱩᱛᱩᱢ ᱟᱭ ᱛᱟᱦᱮᱸᱫ ᱾ ᱩᱱᱤ ᱫᱚ ᱵᱚᱵᱤ ᱫᱮᱣᱞ ᱟᱨ ᱥᱚᱱᱤ ᱫᱮᱣᱞ ᱛᱤᱠᱤᱱᱤᱡ ᱪᱷᱩᱴᱠᱤ ᱟᱭᱳ ᱦᱚᱯᱚᱱ ᱮᱨᱟᱭ ᱛᱟᱦᱮᱸ ᱠᱟᱱᱟ ᱾ ᱟᱡᱤᱡ ᱟᱯᱟᱛ ᱫᱚ ᱯᱚᱧᱡᱟᱵᱤ ᱟᱨ ᱮᱸᱜᱟᱛ ᱫᱚ ᱛᱟᱢᱤᱞᱤ ᱠᱟᱱ ᱛᱟᱦᱮᱸᱫ ᱮ ᱾ ᱩᱱᱤ ᱫᱚ ᱮᱡ ᱟᱭᱚ ᱟᱨ ᱵᱚᱠᱚᱛ ᱠᱩᱲᱤ ᱥᱟᱶ ᱛᱟᱢᱤᱞ ᱯᱟᱹᱨᱥᱤ ᱛᱮ ᱨᱚᱲ ᱠᱟᱱ ᱛᱟᱦᱮᱸᱫ ᱾ 

ᱟᱥᱲᱟ ᱨᱮ ᱯᱟᱲᱦᱟᱣᱜ ᱚᱠᱛᱚ ᱨᱮ ᱯᱷᱩᱴᱵᱚᱞ ᱮᱱᱮᱡ ᱟᱹᱰᱤ ᱡᱩᱨ ᱮ ᱠᱩᱥᱤᱭᱟᱜ ᱠᱟᱱ ᱛᱟᱦᱮᱸᱫ ᱟᱨ ᱢᱤᱰᱯᱷᱤᱞᱰᱚᱨ ᱴᱷᱟᱶ ᱨᱮ ᱮᱱᱮᱡ ᱠᱟᱱ ᱛᱟᱦᱮᱸᱫ ᱾ ᱟᱠᱚᱣᱟᱜ ᱟᱥᱲᱟ ᱨᱮᱱᱟᱜ ᱫᱚᱞ ᱨᱤᱱᱤᱡ ᱠᱟᱯᱴᱮ (ᱟᱹᱭᱩᱨᱤᱭᱟᱹ) ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸᱫ ᱾ ᱯᱚᱱᱚᱛ ᱛᱷᱚᱠ ᱨᱮ ᱟᱠᱚᱣᱟᱜ ᱠᱚᱞᱮᱡᱽ ᱠᱷᱚᱱ ᱦᱮᱱᱰᱵᱚᱞ (Handball) ᱮᱱᱮᱡ ᱨᱮ ᱠᱟᱯᱴᱮᱱ ᱦᱚᱸᱭ ᱛᱟᱦᱮᱸ ᱠᱟᱱᱟ ᱟᱨ ᱥᱤᱧᱚᱛ᱾ᱭᱟᱹ ᱡᱟᱹᱛᱤᱭᱟᱹᱨᱤ ᱯᱷᱩᱴᱵᱚᱞ ᱫᱚᱞ ᱞᱟᱹᱜᱤᱫ ᱦᱚᱸᱭ ᱵᱟᱪᱷᱳᱱ ᱞᱮᱱ ᱛᱟᱦᱮᱸᱫ ᱾ 

ᱟᱡᱟᱜ ᱡᱤᱭᱚᱱ
ᱤᱥᱟ ᱦᱟᱜ ᱦᱚᱨᱚᱜᱪᱤᱱ ᱫᱚ ᱵᱮᱯᱟᱨᱤ ᱫᱩᱞᱟᱹᱲᱤᱭᱟᱹ ᱵᱷᱚᱨᱚᱛ ᱛᱚᱠᱷᱛᱟᱱᱤ ᱥᱟᱶᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱯᱷᱮᱵᱽᱨᱩᱣᱟᱨᱤ ᱒᱐᱑᱒ ᱨᱮ ᱟᱨ ᱥᱮᱯᱴᱮᱢᱵᱚᱨ ᱒᱐᱑᱒ ᱨᱮ ᱫᱚ ᱠᱤᱱ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾ ᱮᱯᱨᱤᱞ ᱒᱐᱑᱗ ᱥᱟᱹᱦᱤᱛ ᱟᱠᱤᱱᱤᱡ ᱯᱩᱭᱞᱩ ᱦᱚᱯᱚᱱᱮ ᱦᱤᱡᱩᱜ ᱠᱟᱱ ᱨᱮᱱᱟᱜ ᱠᱤᱱ ᱞᱟᱹᱭ ᱥᱚᱫᱚᱨ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱢᱩᱢᱵᱟᱭ ᱨᱮᱱᱟᱜ ᱦᱤᱱᱫᱩᱡᱟ ᱦᱚᱥᱯᱤᱴᱟᱞ ᱨᱮ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱡᱟᱱᱟᱢ ᱞᱮᱫᱮ ᱛᱟᱦᱮᱸᱫ ᱾ ᱒᱐᱑᱙ ᱥᱟᱹᱦᱤᱛ ᱨᱮ ᱫᱚᱥᱟᱨ ᱦᱚᱯᱚᱱ ᱞᱮᱠᱟᱛᱮ ᱟᱨᱢᱤᱫ ᱠᱩᱲᱤ ᱜᱤᱫᱽᱨᱟ,ᱭ ᱦᱩᱭ ᱞᱮᱱ ᱛᱟᱹᱠᱤᱱᱟ ᱾ 
ᱠᱟᱹᱢᱤ
᱒᱐᱐᱒-᱐᱓ᱺ ᱯᱩᱭᱞᱩ ᱵᱚᱞᱚ 
ᱥᱟᱹᱦᱤᱛ ᱒᱐᱐᱒ ᱨᱮ ᱯᱩᱭᱞᱩ ᱫᱷᱟᱣ ᱩᱱᱤ ᱫᱚ ᱵᱤᱱᱚᱭ ᱥᱤᱠᱞᱚ ᱣᱟᱜ "ᱠᱚᱭᱤ ᱢᱮᱨᱮ ᱫᱤᱞ ᱥᱮ ᱯᱩᱪᱷᱮ" ᱯᱷᱤᱞᱢ ᱨᱮ ᱠᱟᱹᱢᱤᱭ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱯᱷᱤᱞᱢ ᱨᱮ ᱟᱡ ᱥᱟᱶᱛᱮ ᱚᱯᱷᱛᱟᱵᱽ ᱥᱤᱵᱽᱫᱟᱥᱤᱱᱤ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱯᱷᱤᱞᱢ ᱫᱚ ᱵᱚᱠᱥᱼᱚᱯᱷᱤᱥ ᱨᱮ ᱩᱱᱟᱹᱜ ᱨᱟᱹᱥ ᱫᱚ ᱵᱟᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱤᱥᱟ ᱟᱡᱟᱜ ᱮᱠᱴᱤᱝ ᱞᱟᱹᱜᱤᱫ ᱢᱮᱥᱟᱢᱤᱥᱤ ᱚᱠᱛᱟᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱵᱚᱠᱥᱼᱚᱯᱷᱤᱥ ᱨᱮ ᱚᱱᱟ ᱯᱷᱤᱞᱢ ᱨᱟᱹᱥ ᱵᱟᱭ ᱧᱟᱢ ᱞᱮᱫ ᱨᱮᱦᱚᱸ, ᱩᱱᱤ ᱫᱚ ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱟᱨ ᱔᱘ ᱟᱱᱟᱜ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹ ᱯᱟᱨᱟᱵᱽ ᱨᱮ ᱥᱚᱨᱮᱥ ᱱᱟᱶᱟ ᱮᱠᱴᱨᱮᱥ ᱞᱮᱠᱟᱛᱮ ᱯᱷᱤᱞᱢ ᱯᱷᱮᱭᱟᱨ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ